Source: https://chcemeserocku.sk/prevod-obchodneho-podielu-praxi/
Timestamp: 2020-02-27 21:42:52+00:00
Document Index: 1811857

Matched Legal Cases: ['§ 261', '§ 115', '§ 261', '§ 408', '§ 1', '§ 115', 'súd ']

Prevod obchodného podielu v s.r.o., zmluva o prevod eobchodného podielu
Postup prevodu obchodného podielu v s.r.o. v praxi
14. októbra 2013 Mgr. Dominik OndrišejeZmeny v s.r.o.
Postup ako úspešne previesť alebo kúpiť obchodný podiel !
Či už kupujete alebo predávate obchodný podiel v s.r.o. tento článok je pre Vás. Dozviete sa základné veci na, ktoré by ste mali myslieť pri prevode obchodného podielu v s.r.o.
1. Ak ste kupujúci skontrolujte stav spoločnosti.
Pri kúpe obchodného podielu v s.r.o. kladte nasledovné otázky:
Má spoločnosť záväzky? (pod záväzkami myslíme záväzky nielen peňažné, ale aj zmluvné alebo záväzky niečo plniť alebo strpieť. Žiadajte vyhlásenie o absolútnej právnej a účtovnej čistote spoločnosti vydané konateľom.) Samozrejmosťou je dodanie potvrdení z daňového úradu, sociálnej a zdravotnej poisťovne o bezdĺžnosti spoločnosti voči týmto inštitúciám.
Žiadajte účtovnú závierku ku dňu podpisu prevodovej dokumentácie. Vypýtajte si hlavnú knihu – v nej uvidíte momentálny stav spoločnosti za predpokladu, že bolo všetko zaúčtované riadne v zmysle účtovných pravidiel.
Má spoločnosť majetok?
Má s.r.o. zamestnancov? Ak áno boli za nich riadne platené odvody?
Má spoločnosť daňovú povinnosť na dani z pridanej hodnoty alebo dani z príjmov právnických osôb?
Má uzatvorené akékoľvek zmluvy?
Platí firma preddavky na dani z príjmov právnických osôb?
Vedie s.r.o. súdne spory?
TIP: Trvajte na tom aby všetky uvedené vyhlásenia boli zakomponované do zmluvy o prevode obchodného podielu v časti prehlásnia prevodcu a ndobúdateľa.
2. Ktoré prevodové dokumenty potrebujete?
Prevodová dokumentácia je základným pilierom pri predaji obchodného podielu v s.r.o.
Zápisnica zo zasadnutia valného zhromaždenia / Rozhodnutie jediného spoločníka spoločnosti-na ktrej odsúhlasite prevod obchodného podielu a zmenu spoločenskej zmluvy. (môžete zmeniť súčasne aj sídlo a konateľov.)
Úplné nové znenie spoločenskej zmluvy
Návrh na zápis zmeny zapísaných údajov formulár č 8.
Zmluva o prevode obchodného podielu: Zmluva o prevode obchodného podielu je záväzkovým právnym vzťahom medzi prevádzajúcim spoločníkom a nadobúdateľom, ktorým môže byť tak spoločník, ako aj tretia osoba stojaca mimo spoločnost, tzv. extraneus. Právny vzťah založený touto zmluvou sa riadi ust. § 261 ods 3 ObZ, t. z. ide o absolútny obchodný vzťah. Ako osobitný zmluvný typ je upravená ust. § 115 ObZ a všeobecnými ustanoveniami § 261 – § 408 ObZ. Tam, kde je nedostačujúca úprava v Obchodnom zákonníku, použijú sa v zmysle ust. § 1 ods. 2 ObZ všeobecné ustanovenia zákona č. 40/1964 Zb. Občianskeho zákonníka v platnom znení. Zmluva musí byť písomná s úradne osvedčenými podpismi zmluvných strán, pričom ďalšou osobitnou náležitosťou tohto zmluvného typu je vyhlásenie nadobúdateľa obchodného podielu o pristúpení k spoločenskej zmluve spoločnosti. V zmluve musí byť tiež z hľadiska určitosti jednoznačne definovaný predmet prevodu. Nedodržanie vyššie uvedených obligatórnych náležitostí by malo spôsobovať absolútnu neplatnosť zmluvy o prevode obchodného podielu ako celku.Vyhlásenie o pristúpení k spoločenskej zmluve je nutné iba pri prevode obchodného podielu na osobus tojacu mimo spoločnosť, a to isté platí i v jednoosobovej spoločnosti, kde je nadobúdateľ rovnako povinný pristúpiť k zakladateľskej listine. Podstatnou náležitosťou zmluvy o prevode obchodného podielu je určenie odplatnosti alebo bezodplatnosti prevodu. Absencia uvedených ustanovení ma za následok absolútnu neplatnosť zmluvy.
TIP: Trvajte na tom aby všetky vyhlásenia o bezdĺžnosti a bezproblémovosti spoločnosti uvedené v bode 1. boli zakomponované do zmluvy o prevode obchodného podielu v časti prehlásnia prevodcu a nadobúdateľa. Uvedené vyhlásenia odporúčame podporiť prílohami k zmluve o prevode obchodného podielu vo forme účtovnej dokumentácie spoločnosti ako napr. Hlavná kniha spoločnosti alebo účtovná závierka vyhotovená ku dňu podpisu zmluvy o prevode obchodného podielu, ktoré budú dokladovať hospodársky stav s.r.o.
3. Preberte účtovné dokumenty a všetky potrebné doklady spoločnosti.
Klúčovou otázkou prevodu je preberací protokol ako dôležitý dokument prevodovej dokumentácie. V hospodárskom živote sa predpokladá riadne vedenie účtovnej dokumentácie a ostatnej evidencie spoločnosti s ručením obmedzeným. Preberací prtokol je dokument, ktorého obsahom je potvrdenie skutočnosti, že nadobúdateľ obchodného podielu v spoločnosti v deň podpisu zmluvy o prevode obchodného podielu prebral dokumentáciu vyšpecifikovanú v protokole (ÚČTOVNÉ DOKUMENTY: odporúčame konkrétne vypísať hlavné zložky účtovníctva datované v konkrétnyh rokoch PENIAZE V POKLADNICI SPOLOČNOSTI: ak zostali v pokladnici spoločnosti peniaze či už reálne alebo ako pozostatok základného imania odporúčame ich spísanie a zahrnutie do preberacieho protokolu. ZAKLADATEĽSKÁ a OSTATNÁ DOKUMENTÁCIA: Spoločenská zmluva, osvedčenie o živnostenskom oprávnení, zápisnice z valného zhromaždenia spoločnosti, zmluvy atď.) Podpisom prerberacieho protkolu budú mať obe strany tejto transkacie istotu, že došlo k odovzdaniu a prebratiu dokumentov uvedených v protokole. Podpisy na protokole odporúčame osvedčiť.
4. Preverte obmedzenie prevoditeľnosti obchodného podielu v spoločenskej zmluve.
Dôležitým krokom pri prevode obchodného podielu je preverenie si obmedzenia prevoditeľnosti obchodného podielu. Zákon v § 115 zák. č. 513/1991 Z.z. obshauje ustanovenia o obmedzení prevoditelnosti obchodných podielov. Podľa tohto ustanovenia:
Prevod obchodného podielu na iného spoločníka je možný so súhlasom valného zhromaždenia ak spoločenská zmluva výslovne prevod nevylučuje.
5. Zabezpečte súhlas správcu dane s prevodom obchodného podielu.
V prípade, že prevádzate alebo nadobúdate obchodný podiel, ktorý je väčšinovým obchodným podielom budete na úspešný zápis zmien do obchodného registra potrebovať súhlas správcu dane s prevodom obchodného podielu.Súhlas správcu dane bude potrebný jednak za osobu nadobúdateľa a jednak za osobu prevodcu obchodného podielu. Súhlas Vám vydá príslušný správca dane bezdoplatne do 5 dní od jeho vyžiadania.
Väčšinovým obchodným podielom sa rozumie : obchodný podiel, ktorý vzhľadom na pomer hodnoty vkladu spoločníka k výške základného imania spoločnosti spoločníkovi priznáva aspoň polovicu všetkých hlasov alebo obchodný podiel, s ktorým spája aspoň polovicu všetkých hlasov spoločenská zmluva. Súhlas správcu dane je potvrdením skutočnosti, že žiadateľ nemá nedoplatky na dani a cle v súhrne vyššie ako 170 ,- EUR.
TIP: Súhlas správcu dane si vyžiadajte od protistrany ešte pred podpisom zmluvy o prevode ocbhodného podielu a pred samotným zaplatením kúpnej ceny za prevod obchodného podielu. Vyhnete sa tak zbytočným problémom v prípade, že by dodatočne vydaný súhlas správcu dane nebol, pretože osoba prevodcu má nedoplatky na daniach a cle.
6. Podajte návrh na zápis zmien do obchodného registra
Spoločníkom spoločnosti sa po novele Obchodného zákonníka z 1.10.2012 stávate až zápisom zmeny spoločníka v obchodnom registri. Zápis zmeny má konštitutívny účinok. Samotný zápis zmeny v s.r.o. do obchodného registra je komplikovaným procesom.
Návrh na zápis zmeny údajov do obchodného registra podáva spoločnosť na príslušnom registrovom súde prostredníctvom formulára č.8. Vo formulári sa vyplní prvá strana, strana 6 alebo 7, na ktorej sa uvádza zmena spoločníkov, a to podľa toho, či je predajcom alebo nadobúdateľom fyzická alebo právnická osoba, strana 16, na ktorej sa uvedú prílohy a posledná strana návrhu. Podpis osoby oprávnenej konať v mene spoločnosti na poslednej strane musí byť overený.
rozhodnutie valného zhromaždenia, ktorým sa udeľuje súhlas s prevodom obchodného podielu v prípade, že je potrebný, prípadne, ktorým sa rozdelí obchodný podiel v prípade, ak sa prevádza iba časť obchodného podielu – v dvoch vyhotoveniach (jedno vyhotovenie pre Zbierku listín),
súhlas správcu dane (v prípade, ak ide o prevod väčšinového obchodného podielu) alebo písomné vyhlásenie prevodcu a nadobúdateľa o tom, že nemá povinnosť priložiť súhlas správcu dane – v jednom vyhotovení,
úplné znenie spoločenskej zmluvy, v ktorej už bude figurovať nadobúdateľ ako spoločník spoločnosti – 1 vyhotovenie pre Zbierku listín.
Povinnosť doložiť súhlas správcu dane sa vynecháva v prípade:
ak prevodcom alebo nadobúdateľom je zahraničná osoba
ak spoločnosť nadobudne vlastný väčšinový obchodný podiel
ak spoločnosť prevádza vlastný väčšinový obchodný podiel
Súdny poplatok za podanie návrhu je 66,- EUR a registrový súd vykoná zápis do piatich pracovných dní od podania návrhu, ak bol návrh podaný s vyžadovanými prílohami.
7. Oznámenie zmien príslušným inštitúciam.
Pri prevod obchodného podielu často nový majiteľ obchodného podielu zmení aj sídlo spoločnosti, jej obchodné meno poprípade rozšíri predmety podnikania. Z týchto zmien spoločnosti vyplývajú oznamovacie povinnosti pod horzbou sankcie za ich nesplnenie voči správcovi dane, živnostenskému úradu poprípade sociálnej a zdravotnej poisťovni. Preto myslite na to, že príslušné zmeny treba ohlásiť.
Tip: služba zápisu zmeny spoločníka / prevod obchodného podielu od 180 euro.